Зэпеуэм и кIэухым
Урысей Федерацэм и Пенсэ фондыр къызэрызэрагъэпэщрэ дыгъэгъазэм и 22м илъэс 25рэ ирокъу. Я махуэшхуэм ирихьэлIэу УФм и Пенсэ фондым и щIыналъэ къудамэхэм я цIыхубз командэхэм я зэфIэкI щагъэлъэгъуащ волейболымкIэ урысейпсо зэпеуэм и кIэухым.
Абы хэтащ щIыналъэ зэхьэзэхуэхэм щытекIуа, къэралым и щIыпIэ зэмылIэужьыгъуэхэм къикIа командэу 8. Зэпеуэм хьэрхуэрэгъу щызэхуэхъуат Адыгейм, Самарэ, Бурятием, КъэбэрдейБалъкъэрым я гупхэр.
Республикэм и Пенсэ фонд IуэхущIапIэм и гупым финал ныкъуэм Адыгейм и волейболистхэр щыхигъэщIащ, кIэух зэпеуэм Бурятием и командэм текIуэри, зэхьэзэхуэм и чемпион хъуащ.
УАРДЭ Жансурэт.
